# Victoria Glendinning

Victoria Glendinning (Sheffield, 23 d'abril de 1937) és una biògrafa, crítica, locutora i escriptora anglesa. Ocupa els càrrecs de vicepresidenta d'honor del PEN anglès i de vicepresidenta de la Royal Society of Literature.
Va néixer a Sheffield en el si d'una família de quàquers. El seu pare era el banquer Frederic Seebohm i és germana de la biògrafa estatunidenca Caroline Seebohm. Glendinning va créixer prop de York i després d'assistir a l'escola Millfield a Somerset, va anar al Somerville College de la Universitat d'Oxford per estudiar-hi llengües modernes. El que era allà el seu tutor de castellà, Nigel Glendinning, es convertí en el seu primer marit i tingueren quatre fills. A Somerville College també va treballar com a professora i en treball social fins que, el 1974, va entrar a fer tasques editorials en el Times Literary Suplement.
És l'única persona que ha guanyat dues vegades el premi Whitbread (actual premi Costa Book) a la millor biografia, pels seus treballs sobre Vita Sackville-West (1983) i Anthony Trollope (1992). Va guanyar el Premi Memorial James Tait Black el 1981 per la seva biografia d'Edith Sitwell. El mateix any i per la mateixa obra, també va rebre el Premi Duff Cooper, que reconeix anualment les millors obres de no-ficció.
Va ser nomenada comandant de l'Orde de l'Imperi Britànic el 1998, i doctora honoris causa pel Trinity College de Dublín el 1995 i per la Universitat de York el 2000.

## Obra publicada

* A suppressed cry: life and death of a Quaker daughter, 1969, Routledge & Kegan Paul
* Elizabeth Bowen: Portrait of a Writer, 1977, Weidenfeld & Nicolson
* Edith Sitwell: A Unicorn Among Lions, 1981, Weidenfeld & Nicolson
* Vita: The Life of V. Sackville-West, 1983, Weidenfeld & Nicolson
* Rebecca West: A Life, 1987, Weidenfeld & Nicolson
* The Grown-Ups, 1989, Hutchinson
* Trollope, 1992, Hutchinson
* Electricity, 1995, Hutchinson
* Sons and Mothers (coeditora amb el seu fill Matthew Glendinning), 1996, Virago
* Jonathan Swift, 1998, Hutchinson
* The Weekenders (col·laboradora), 2001, Ebury
* Flight, 2002, Scribner
* Leonard Woolf, 2006, Simon & Schuster
* Epíleg que completa l'obra Cousin Rosamund de Rebecca West
* Love's Civil War: Elizabeth Bowen and Charles Ritchie: Letters and Diaries, 1941-1973 (coeditora amb Judith Robertson), 2009, Simon & Schuster
* Raffles and the Golden Opportunity, 2012, Profile Books Ltd.

## Notes

* ↑ Quan Rebeca West morí, el 1983, havia publicat The Fountain Overflows que seria la primera part d'una trilogia, o potser tetralogia, i va deixar material per a volums següents, en concret, This Real Night que es publicà el 1984 i un tercer volum sense acabar però amb una sinopsi del relat complet. La part deixada escrita per l'autora es va completar amb un epíleg de Victoria Glendinning, basat en aquella sinopsi, i es va publicar el 1985 amb el títol Cousin Rosamund.
* ↑ La revista Australian Book Review en va publicar una crítica en el seu número d'abril del 2013.

## Referències

* ↑ Niall Stanage, "Confessions of a storyteller" - interview with Victoria Glendinning, 'The Sunday Business Post, July 21, 2002 Arxivat 2007-09-29 a Wayback Machine.
* ↑ Johnson, Susan. «The lady vanishes» (en anglès). The Sydney Morning Herald, 18-08-2007. [Consulta: 18 setembre 2022].
* ↑ «The Hon Victoria Glendinning» (en anglès). Somerville - University of Oxford. [Consulta: 16 setembre 2022].
* 1 2 «Eight honoured by University of York».
* ↑ «Past Winners of The Duff Cooper Prize - The Duff Cooper Prize». Arxivat de l'original el 2022-09-20. [Consulta: 16 setembre 2022].
* ↑ «Recipients - Honorary Degrees - Registrar : Trinity College Dublin, the University of Dublin, Ireland». [Consulta: 16 setembre 2022].
* ↑ Kuehn, Robert E. «A sad, failed fragment of a huge saga» (en anglès). Chicago Tribune, 20-04-1986. [Consulta: 18 setembre 2022].
* ↑ Madden, Paul «Raffles and the Golden Opportunity, 1781–1826 by Victoria Glendinning» (en anglès). Australian Book Review, 350, abril 2013 [Consulta: 18 setembre 2022].

## Enllaços externs

* Biografia breu (anglès)